Sampo Marjomaa

Sampo Marjomaa (s. 1976 Oulu) on suomalainen televisiokasvo ja viihteentekijä. Hän oli yksi ensimmäisistä Nelosen kanavaäänistä eli kuuluttajista. 

Marjomaa oli Hauskat kotivideot -ohjelman juontaja ja käsikirjoittaja vuosina 2005–2020. Hän on toiminut juontajana myös Nelosen Tosi-TV-ohjelmassa sekä näytellyt joissakin findie-elokuvaryhmä Acid Cineman elokuvissa. Hän on koulutukseltaan elokuvaohjaaja ja hän myös käsikirjoittaa tv-ohjelmia.

Marjomaa on vieraillut taiteilijanimellä Genius Albert Frankenstein laulajana useilla veljensä yhtyeen, Aarnin, albumeilla. Hän on mukana myös Dark Country -yhtyeessä. Marjomaa on toiminut myös suunnittelijana Wulf&Supply-vaatemerkille.

Elokuvat, joissa Marjomaa on esiintynyt tai työskennellyt 
 Fetus - ohjaus, käsikirjoitus, leikkaus
 Steak (1998) - näyttelijä
 Kura (1998) - ohjaus, käsikirjoitus
 Rakas Lara (1999) - valoassistentti
 Elämäni statistina (1999) - kuvaus
 The Animal Within (2007) - ohjaus, käsikirjoitus, kuvaus (yhdessä JP Mannisen kanssa)
 The Jolly Scoundrel (2007) - näyttelijä, kuvaaja, käsikirjoittaja
 Viisikko (2009) - näyttelijä, käsikirjoittaja

Lähteet

Aiheesta muualla 
 Marjomaan kotisivu 

Suomalaiset juontajat
Vuonna 1976 syntyneet
Elävät henkilöt